cyanic-selkie/wikianc huggingface dataset:
גאומטריה סיסטולית
ההיקף הסיסטולי
ההיקף הסיסטולי של מרחב מטרי קומפקטי X הוא אינווריאנט מטרי, המוגדר בתור האורך הקצר ביותר של מסילה סגורה לא כוויצה ב-X. אם X הוא גרף, ההיקף הזה נקרא (מאז מאמרו של ויליאם טאט William T. Tutte בנושא, 1947), ה"מותן" של הגרף, והוא שווה לאורך המעגל הקצר ביותר. ההיקף הסיסטולי מודד בכמה "זיכרון" יש להצטייד כדי להוכיח שהמרחב אינו פשוט קשר: כל מסלול סגור שאורכו אינו מגיע להיקף הסיסטולי, מוכרח להיות כוויץ.
אי-שוויונות איזוסיסטוליים
שטחו הכולל של משטח בעל היקף סיסטולי נתון אינו יכול להיות קטן מדי, משום שהמשטח חייב להכיל די חומר כדי לתמוך בלולאה סגורה שלא ניתן לקצרה. ב-1949 הוכיח לוונר שבכל מטריקה על הטורוס, השטח S וההיקף הסיסטולי L מקיימים את אי-השוויון האיזוסיסטולי. יתרה מזו, שוויון מתקבל רק עבור המטריקה השטוחה, היינו זו שבה הטורוס מתקבל מקיפול המישור האוקלידי למרחב מנה בצורה, כאשר. ההוכחה מסתמכת על משפט ההצגה הקונפורמית.
לאחר מכן, בשנת ב-1952, הוכיח סטודנט של לוונר בשם P.M. Pu אי-שוויון דומה עבור המישור הפרויקטיבי: כאן ; ושוויון מתקבל עבור המטריקה הרגילה של המרחב (זו שיש לה עקמומיות גאוס קבועה), ורק עבורה.
בדומה לאי-השוויון האיזופרימטרי, כל משפט המשווה שני אינווריאנטים מטריים שונים, מספק מידע חשוב על המבנים האפשריים של המרחב. העובדה שאי-השוויונות האיזוסיסטוליים הידועים הם חדים (כלומר, הקבוע הנתון בהם אופטימלי), מגדילה את חשיבותם אף יותר.
כדי להוכיח אי-שוויונות כאלה, משווים זהות אינטגרלית הקשורה לשטח, מחד, עם האנרגיה הממוצעת של משפחה של לולאות סגורות, מאידך. לפי אי-שוויון קושי-שוורץ, האנרגיה חוסמת את ריבוע האורך, וכך מתקבל קשר בין השטח לריבוע האורך.
את התוצאה הראשונה עבור משטחים בעלי גנוס כללי השיגו Accola ו-Blatter, שחסמו את ריבוע האורך ככפולה של השטח בקבוע, שערכו שאף לאינסוף כשהגנוס גדל. בראשית שנות השמונים הראו Hebda ו-Burago (בנפרד) שאפשר להסתפק בקבוע שערכו אינו תלוי בגנוס. קשה הרבה יותר להראות שהקבוע יורד לאפס כשהגנוס גדל. תוצאה זו נובעת משיטות חדשות שהציג גרומוב ב-1983. הערך המדויק של קבועים אלה (לכל גנוס) אינו ידוע (פרט לשתי הדוגמאות שניתנו לעיל, ולבקבוק קליין), אבל כן ידוע שהקבוע יורד כמו, כאשר g הוא הגנוס.
עבודתו העיקרית של גרומוב בתחום זה היא ההכללה ליריעות מממד גבוה מ-2, והוא הוכיח משפטים איזוסיסטוליים לכל יריעה "עיקרית" (כזו שבה המסילות הלא-כוויצות ממלאות את היריעה בכל הכיוונים), ובפרט למרחבים הפרויקטיביים.
טלקסקלה (עיר)
טלקסקלה דה חיקוטנקטל (בספרדית: Tlaxcala de Xicohténcatl), או בקיצור טלקסקלה, היא בירת מדינת טלקסקלה במקסיקו.
היסטוריה
לפני הכיבוש הספרדי באזור מדינת טלקסקלה התקיימה מדינה ילידית בעלת אותו שם שהייתה אויבת של האצטקים, אך האחרונים לא הצליחו לכבוש אותה. למדינה לא הייתה עיר בירה מובהקת לחלוטין והיא התרכזה סביב מספר יישובים, אשר אחד מהם הוא המקור לעיר טלקסקלה של היום.
כשהרנאן קורטס הגיע לאזור ב-1519 הוא כרת ברית עם הטלקסקלנים נגד האצטקים והם עזרו לו להביס את האימפריה האצטקית. לאחר מכן הספרדים עזרו לטלקסקלנים להקים את העיר טלקסקלה. תחילה העיר הייתה מיושבת בעיקר על ידי הילידים, אך במהלך השנים הם עזבו את העיר ומתיישבים ספרדים באו במקומם. ב-1535 המלך קרלוס הראשון העניק לטלקסקלה מעמד של עיר.
ב-1824, לאחר מלחמת העצמאות של מקסיקו, נוצרה הטריטוריה הפדרלית של טלקסקלה. ב-1856 הטריטוריה הפכה למדינה, והעיר טלקסקלה נבחרה להיות בירתה.
העיר סבלה מהמהפכות ומהמשטרים הדיקטטוריים במקסיקו במאה ה-19, אך היא התחילה להשתקם לאחר המהפכה המקסיקנית בתחילת המאה ה-20.
כלכלה
טלקסקלה היא המרכז הכלכלי של מדינת טלקסקלה. הכלכלה המקומית מסתמכת בעיקר על קמעונאות.
חינוך
בעיר פועלים מספר מוסדות להשכלה גבוהה, בהם האוניברסיטה האוטונומית של טלקסקלה.
חיל האוויר ה-19 של ארצות הברית
חיל האוויר ה-19 של ארצות הברית (באנגלית: Nineteenth Air Force) הוא כוח המשתייך לפיקוד החינוך והאימונים של חיל האוויר של ארצות הברית. החיל אחראי להכשרות מיוחדות של חיל האוויר, כולל קורסי הטיס הבסיסיים והמתקדמים, ניהול קרבות אוויר, מערכות נשק, הישרדות, הימלטות.
ארגון
יחידות החיל:
מנדרין (קומיקס)
מנדרין (באנגלית: Mandarin) הוא דמות בדיונית של נבל-על המופיעה בחוברות הקומיקס ביקום מארוול קומיקס. דמותו הופיעה לראשונה בחוברת Tales of Suspense #50 מפברואר 1964 ונוצרה על ידי הכותב סטן לי והמאייר דון הק. דמותו מתוארת לרוב כמגלומן המנסה לכבוש את העולם, אך אשר מחזיק גם בתחושת כבוד גדולה. למרות שאויבו הראשי הוא איירון מן, מנדרין נכנס לעימותים גם עם תור, הענק הירוק ושאר גיבורי-העל ביקום מארוול.
המנדרין הופיע במגוון מדיות אחרות, כמו סרטי אנימציה ומשחקי מחשב. דמויותיהם הבדיוניות של אלדריץ' קיליאן וטרבור סלאטרי (בגילומם של גאי פירס ובן קינגסלי, בהתאמה) התחזו למנדרין בסרט הלייב אקשן "איירון מן 3", כשאת דמותו של המנדרין האמיתי גילם בסרט היקום הקולנועי של מארוול "שאנג-צ'י ואגדת עשר הטבעות" השחקן טוני ליונג. דמותו של מנדרין מדורגת במקום ה-81 ברשימת מאה נבלי-העל הגדולים של כל הזמנים, לפי אתר IGN.
ביוגרפיה בדיונית
אביו של המנדרין היה תושב סין שלפני השתלטות האימפריה, צאצא ישיר של ג'ינגיס חאן, ואמו הייתה אצילה אנגליה. בנם נולד בכפר לא ידוע טרם פריצתה של מהפכת הקומוניזם. הוריו של הרך הנולד מתו לאחר לידתו, והוא גדל אצל דודתו, שהייתה מרירה כלפי העולם וגידלה אותו בהתאם. כל ההון המשפחתי נועד לאמן את המנדרין במדע ובאימוני קרב. אי לכך, לקראת בגרותו הוא היה חסר כל. ממשלת סין פינתה אותו מבית הולדתו משום שלא יכול היה לשלם את חובותיו.
בתקווה לנקום בחברה בעקבות פינויו והפיכתו לחסר בית, המנדרין ערך מסע לעבר "עמק הרוחות", מקום שבו כף רגל אדם לא דרכה זה דורות. במקום זה הוא מצא ספינת חלל ושלד חייזרי של האקסון-קאר, דרקון חוצני מכוכב הלכת מאקלו 4 שהגיע לכדור הארץ לפני עידנים ונשכח. למשך השנים הבאות, המנדרין חקר את המדע של הכוכב החוצני עד אשר התמחה בו. כמו כן, הוא למד לשלוט בעשר הטבעות אותן מצא בספינת החלל, אשר ככל הנראה היו מקור ההנעה שלה. בעקבות כך, המנדרין הפך לכובש הכפרים הסמוכים לעמק הרוחות ועד מהרה הפך בעזרת המדע המתקדם שלו לכוח משחית שאפילו הצבא הסיני לא יכול היה לעצור. הוא החל במסע ניסיונות להשליט הגמוניה כלל עולמית. העם הסיני, שפחד ממנו, ביקש את עזרתו, אך הוא לא שעה לתחינותיו.
המנדרין רואה בטכנולוגיה כאמצעי אמין להשגת מטרותיו. במשך השנים, הוא ניסה להפעיל את נשקי האומות השונות כנגדן. מבין מזימותיו המוקדמות הייתה חבלה וגנבה של טילים אמריקנים וכן מטוסי ריגול שנבנו על ידי טוני סטארק. כדי להבטיח את אמון הציבור בדרכיו, סטארק עטה את שריון איירון מן וטס לסין כדי לחקור את המקרה. עד מהרה, איירון מן הפך למכשול העיקרי של מנדרין בדרכו לשליטה עולמית.
בשלושה מקרים בעימותיהם המוקדמים, המנדרין הצליח לשבות את איירון מן אך נכשל בהריגתו. בניגוד, לאיירון מן שהצליח לסכל את מזימותיו של מנדרין אך נכשל בהבאתו לצדק. כמה מהישגיו הטכנולוגיים הראשונים של מנדרין היו השקתו של לוויין בעל קרן קרינה המכוונת ל"תעשיות סטארק" וכן בנייתו של האנדרואיד ענק הממדים אולטימו, שכוחו היה בל יתואר. המנדרין תפעל את אולטימו כארבע פעמים אך תמיד נסיונותיו סוכלו בידי איירון מן.
כוחות ויכולות
המנדרין הוא אתלט מיומן ששולט במגוון רחב של אמנויות לחימה. באמצעות אימון מתמשך, הוא הפך את גופו לנוקשה וחסין לפגיעות. הוא מסוגל לפרק את הסגסוגת המגנטית של שריונו של איירון מן במכות בלבד. כישורי לחימתו הם גבוהים ביותר עד אשר יש ביכולתו לשרוד שנים ללא מזון ומשקה, ולתחזק את עצמו דרך שליטתו באנרגיית הצ'י. דרגת כישוריו הפכה נושא לשכתובים רבים במשך השנים. במקור, המנדרין היה לוחם מיומן שיכול היה לשבור את שריון איירון במו ידיו בלבד. אזכורים מאוחרים יותר התמקדו בשימוש בטבעות שלו.
המנדרין הוא אחד מהגאונים המדעיים הגדולים שביקום מארוול, ומיומן ביותר במדעים השונים. לא רק שהוא הסמכות העליונה בשימוש במדע מאקלואני, אלא שגם המשיך לפתח את תגליותיו בהתבסס על מדע חוצני זה. נשקיו העיקריים הם עשר הטבעות שהוא עונד על כל אחת מאצבעותיו. תפקידן של הטבעות אינו יכול להיות מוסבר על ידי מונחים ארציים, אך נודע כי הן משמשות כמקור כוח כמעט בלתי נדלה של ספינת החלל אקסון-קאר. המנדרין למד כיצד להפוך את הטבעות כדי שימשו אותו וכיצד הן תגבנה לפקודותיו.
ניו אינגלנד רבולושן
ניו אינגלנד רבולושן (באנגלית: New England Revolution) היא קבוצת כדורגל מליגת ה-MLS האמריקנית. אצטדיונה הביתי של הקבוצה הוא אצטדיון ג'ילט, הממוקם בפוקסבורו מסצ'וסטס, ומשמש גם את קבוצת הפוטבול ניו אינגלנד פטריוטס. אף על פי שהקבוצה היא מפוקסבורו, היא מייצגת את כל ניו אינגלנד. הבעלים של הקבוצה הוא איש העסקים היהודי רוברט קראפט, שהוא גם הבעלים של הפטריוטס. השם רבולושן (מהפכה באנגלית), נובע מחלקה של ניו אינגלנד במהפכה האמריקנית.
היסטוריה
עד לניצחון 2–3 על דאלאס בגמר הגביע האמריקני בשנת 2007, ניו אינגלנד מעולם לא זכתה בשום תואר בליגה במשך 12 שנות קיומה. 5 פעמים בעבר הם הגיעו לגמר והפסידו (4 פעמים הפסידו את האליפות ופעם אחת את הגביע).
הופעתם בגמר גביע ה-MLS בשנת 2002, העניקה להם כרטיס לגביע CONCACAF לאלופות בשנת 2003, אך הם הודחו כבר לאחר 2 משחקים, לאחר שהפסידו 5:3 בסיכום לקבוצה הקוסטה ריקנית אלחואלנסה. הם נפגשו עם הקבוצה הקוסטה ריקנית שנית בשנת 2006 באותה מסגרת משחקים, כאשר הם שוב מודחים לאחר תיקו 0-0 בבית והפסד 0–1 בקוסטה ריקה.
טלוויזיה ורדיו
בשנת 2007 משחקי הקבוצה שודרו באזור ניו אינגלנד בערוצים WSBK-TV, ומספר משחקים בערוץ CSN New England. כל זאת, בנוסף לשירודים בערוצים הארציים דוגמת ESPN, ESPN2, ABC וערוץ הכדורגל של FOX. החל מ-2008 כל משחקיה של הקבוצה ישודרו בערוץ המקומי ערוץ 38. כל המשחקים גם משודרים ברדיו, בתחנת WEEI (בגלי FM ו-AM), אך שידורים אלה נלקחים מהשידור בטלוויזיה.
לאומיים
גביע ה-MLS
גביע ארצות הברית הפתוח
בינלאומיים
הסופרליג הצפון אמריקאי
גביע CONCACAF לאלופות לשנת 2003:
גביע CONCACAF לאלופות לשנת 2006:
סיפור ישן
סיפור ישן הוא סינגל שהוקלט על ידי הזמרים הישראלים עומר אדם ולירן דנינו. השיר יצא לאור ב-10 בספטמבר 2016 כסינגל השלישי מתוך אלבומו החמישי של עומר אדם, אחרי כל השנים, על ידי חברות התקליטים פליי רקורדס וארומה מיוזיק.
רקע וכתיבה
השיר נכתב על ידי אבי אוחיון והולחן והופק על ידי אסף צרויה. השיר הוא בסגנון הים-תיכוני.
הסינגל עצמו סוקר על ידי יוסי חרסונסקי אשר נתן לשיר ביקורת מעורבת והעניק לו שני כוכבי זהב וחצי מתוך חמישה.
בסמוך לצאתו כסינגל, עלה השיר לרשת הזרמת המדיה ספוטיפיי.
וידאו קליפ
נכון למרץ 2021, מונה הצפיות של הקליפ עומד על כ-24 מיליון.
1967 באסטרונאוטיקה
אירועים בולטים
במהלך השנה בוצעו 144 שיגורים, מהם 74 (51.4%) בוצעו על ידי ברית המועצות. לראשונה ברית המועצות שיגרה יותר לוויינים מכל מדינה אחרת. מצב נשמר גם לאחר התפרקות ברית המועצות נמשך כ-40 שנים עד למחצית שנות ה-90 של המאה ה-20.
שיגורי לוויינים
שיגורים שנכשלו מסומנים ב אדום. שיגורים מאוישים מסומנים ב ירוק.
גביע המדינה בכדורסל 1972/1973
גביע המדינה בכדורסל לעונת 1972/1973 היא התחרות ה-14 מאז היווסדו של המפעל.
מכבי תל אביב זכתה בתואר בפעם ה-12 בתולדותיה, לאחר ניצחון בגמר על בית"ר ירושלים, שההגעה לגמר זה, מהווה את השג השיא של הקבוצה.
בגמר הגביע בעונה זו נקבע שיא הנקודות במשחקי גמר גביע (197 במצטבר).
סיבוב ראשון
בשלב זה נרשמה הפתעה גדולה כאשר הפועל גן שמואל הדיחה את הפועל תל אביב, מה שהוביל לפיטורי המאמן עמי שלף.
שמינית הגמר
נרשמה הפתעה כאשר אליצור תל אביב מהליגה הארצית הדיחה את הפועל גבעת ברנר/נען מהלאומית.
הגמר
מכבי תל אביב זכתה בגביע ה-12 בתולדותיה.
ב-15 הדקות הראשונות הגמר היה שקול. לאחר שוויון 39-39, מכבי רצה ליתרון 13 עד למחצית (55:42).
בתחילת המחצית השנייה מכבי פתחה בריצה נוספת של 0–15, מה שהבטיח לה את הניצחון.
שמש נצחית בראש צלול
בסרט, שזכה בפרס אוסקר לתסריט המקורי הטוב ביותר, מככבים ג'ים קארי וקייט וינסלט, שהייתה מועמדת לפרס אוסקר לשחקנית הטובה ביותר על משחקה בו. ב-6 בדצמבר 2021 דורג הסרט במקום השני ברשימת "101 התסריטים הטובים ביותר של המאה ה-21 (עד כה)" מטעם גילדת המחברים של אמריקה.
שם הסרט לקוח מתוך שיר של המשורר האנגלי בן המאה ה-18, אלכסנדר פופ.
עלילת הסרט
הסרט פותח בבוקר חורפי, כאשר ג'ואל באריש (ג'ים קארי) יוצא לעבודה ובדרך לשם משנה את דעתו ונוסע ברכבת לחוף הים במונטוק שבלונג איילנד, ניו יורק. במונטוק הוא פוגש בקלמנטיין קרוזינסקי (קייט וינסלט) שפונה אליו והשניים מתיידדים זה עם זה בנסיעה חזרה ברכבת לניו יורק. קלמנטיין מניחה שהיא מכירה את ג'ואל מחנות הספרים בה היא עובדת. נראה כי השניים מתחילים קשר רומנטי.
לאחר מכן העלילה מתרחשת לאחר פרידתם של השניים, וג'ואל ניגש לחנות הספרים ומגלה שקלמנטיין אינה מזהה אותו ומנהלת קשר רומנטי עם בחור אחר. לאחר שג'ואל מגלה מזוג חברים שלו שקלמנטיין ביקשה למחוק אותו מזכרונה ופנתה למרפאה המתמחה במחיקה סלקטיבית מן הזיכרון, מחליט ג'ואל למחוק גם הוא את קלמנטיין מזכרונו ופונה למרפאה. שם מבקש הרופא ד"ר מירזוויאק (טום וילקינסון) מג'ואל להסביר מדוע הוא מעוניין במחיקתה של קלמנטיין מזכרונו ומתברר שהשניים הכירו בחוף הים במונטוק וחיו יחד במשך שנתיים.
טכנאי המרפאה, סטן פינק (מארק רופאלו) ועוזרו פטריק (אלייז'ה ווד) מגיעים לדירתו של ג'ואל, שם מתרחשת רוב עלילת הסרט, במטרה למחוק את קלמנטיין מזכרונו של ג'ואל במהלך שנתו. לאחר שהוא נרדם וסטן מתחיל בהליך המחיקה עוברת העלילה בין זכרונותיו של ג'ואל מסוף מערכת היחסים שלו עם קלמנטיין אחורה. ג'ואל מודע חלקית לשיחתם של סטן ופטריק שבה פטריק מתוודה על כך שהתאהב בקלמנטיין בזמן שהם מחקו לה את הזיכרון. בינתיים מגיעה מארי (קירסטן דנסט), המזכירה הרפואית של המרפאה לדירה ומתברר שהיא וסטן חברים.
כאשר סטן מנסה למחוק את האירוע הרגשי החשוב ביותר בקשר בין השניים, בו ג'ואל וקלמנטיין שכובים על אגם קפוא, מתחרט ג'ואל על המחיקה ומנסה למנוע אותה. ג'ואל מסביר לקלמנטיין במחשבותיו על המחיקה והיא מציעה לו להחביא אותה בזיכרון באירועים שאינם קשורים אליה. כך עוברת העלילה דרך ילדותו של ג'ואל ותהליך המחיקה נתקע. סטן מזעיק באמצע הלילה את ד"ר מירזוויאק לעזרה. הלה מגיע ותוך שהוא מחפש את קלמנטיין בזכרונו של ג'ואל, מנסה מארי לפתות את הרופא. כאשר הרופא מסרב להיענות לה מגיעה אשתו ומתברר שהשניים ניהלו בעבר קשר רומנטי שאותו מחקה מארי מזכרונה. ג'ואל מבין במחשבותיו שאין ביכולתו למנוע את המחיקה וקלמנטיין מציעה לו להפרד כראוי ומציעה לו להפגש במונטוק לאחר המחיקה. ד"ר מירזוויאק מצליח לסיים את המחיקה והצוות עוזב את הדירה.
בבוקר למחרת מחליטה מארי לעזוב את משרתה ולוקחת עמה את כל התיעוד של המטופלים. הסרט חוזר לסצנה הראשונה שלו, שבה קם ג'ואל בבוקר ועולה על הרכבת למונטוק, בלי לדעת מדוע הוא עושה כן. ברכבת הוא פוגש את קלמנטיין, ושניהם, לא מודעים לעברם המשותף, מתחברים במהירות ומתאהבים בשנית. כאן בעצם מתברר, שכל תחילת הסרט למעשה קרתה אחרי מחיקת הזכרונות. כשג'ואל מחזיר את קלמנטיין הביתה, היא מוצאת בתיבת הדואר שלה מעטפה ששלחה לה מארי ובה מכתב הסבר והקלטה שלה, בה היא מנמקת את רצונה במחיקתו של ג'ואל מזכרונה. כשהיא משמיעה לו את הקלטת וקוראת את המכתב, הוא חושב שהיא משחקת ברגשותיו ולא מאמין לה והשניים נפרדים. ג'ואל חוזר לביתו ומוצא מעטפה דומה עם הקלטה שלו. קלמנטיין מגיעה לדירתו ושומעת את הקלטת בה מונה ג'ואל את מגרעותיה, היא כועסת ועוזבת את הדירה בסערת רגשות. ג'ואל יוצא בעקבותיה ולאחר דו-שיח הוא מסביר לה שהוא אוהב אותה ומקבל אותה כפי שהיא, מחליטים השניים לתת לקשר ביניהם הזדמנות נוספת בידיעה שהקשר כנראה לא יצליח.
ביקורות
שמש נצחית בראש צלול זכה לשבחים רבים ממבקרים במדינות שונות בעולם, ומשחקה של וינסלט צוין לשבח. מבקרים רבים כינו אותו "הסרט הטוב של העשור", ובאתר הביקורות Rotten Tomatoes הוא קיבל ציון גבוה של 93% המבוסס על 216 ביקורות של מבקרי קולנוע. הקונצנזוס היה שמדובר ב"סרט פתלתל, הזוי, יחד עם זאת עוסק באהבה באופן נוגע ללב בסגנון קאופמן".
רוג'ר איברט, אשר ביקורותיו מתפרסמות ביותר מ-200 עיתונים בארצות הברית, כתב: "למרות קפיצות מבולבלות במכוון בסיפור העלילה, 'שמש נצחית' הוא בעל גרעין רגשי, וזה מה שגורם לסרט לעבוד"." בהמשך כלל איברט את הסרט ברשימת "סרטים גדולים" שפרסם.
בעיתון "הארץ" נכתב: ""שמש נצחית בראש צלול" הוא סרט שכדאי להיענות לו. ההיענות אינה מיידית ואינה פשוטה, אבל כאשר היא מתרחשת - והיא מתרחשת כמעט בלי שנבחין מתי וכיצד זה קרה - התוצאה היא קומדיה רומנטית, שיחסית למצב העגום שבו הז'אנר הזה נמצא כיום, מצליחה לדון בו ואף לקדם אותו." מגזין טיימאאוט ניו יורק דרג אותו במקום השלישי ברשימת הסרטים הטובים ביותר של העשור. הוא נבחר לאחד מעשרת הסרטים בעלי העלילה לא ליניארית הטובים ביותר של אתר הקולנוע "The Script Lab".
טש (פירושונים)
{{פירושונים|
Unapologetic
Unapologetic (בעברית: לא מתנצלת/אגואיסטית) הוא אלבום האולפן השביעי של הזמרת הברבדית ריהאנה, שיצא לאור ב-19 בנובמבר 2012. האלבום הוקלט בין החודשים יוני לנובמבר 2012. על ההפקה של האלבום היו אחראיים מפיקים ואמנים שעבדו בעבר עם ריהאנה כגון דה דרים, דייוויד גטה וצמד המפיקים StarGate. האלבום הוא בעיקר אלבום פופ המשולב עם אלמנטים של דאנס אלקטרוני, היפ הופ ודאבסטפ. הוא כולל שיתופי פעולה עם כריס בראון, אמינם, פיוצ'ר ומיקי אקו.
טש (פירושונים)
ראו גם
}}
Unapologetic
האלבום קיבל ביקורות מעורבות מצד מבקרים; חלק מהמבקרים התעניינו בשירים של האלבום, ואילו אחרים מתחו ביקורת על התוכן המילולי. בשנת 2014 האלבום זכה בפרס גראמי בקטגוריית "האלבום האורבני העכשווי הטוב ביותר". הוא הגיע למקום הראשון במצעד האלבומים האמריקאי של בילבורד עם 238,000 עותקים שנמכרו בשבוע הראשון לצאתו, מה שהופך את האלבום לראשון של הזמרת שמגיע למקום הראשון במצעד זה ולמצליח ביותר מבחינת מכירת עותקים בשבוע הראשון. האלבום גם הפך לאלבום הרביעי של הזמרת שהגיע למקום הראשון בבריטניה. נכון ל-2014, מכר האלבום מעל ל-4 מיליון עותקים ברחבי העולם.
מהאלבום יצאו שבעה סינגלים כולל הלהיטים העולמיים "Diamonds" ו-"Stay". הסינגל הראשון מהאלבום, "Diamonds" הגיע למקום הראשון במצעד הסינגלים הבריטי ובמצעד הבילבורד הוט 100 האמריקאי והפך לשיר ה-12 של הזמרת שהגיע לראש המצעד. לפני יציאת האלבום, ריהאנה קידמה את האלבום בעזרת סיבוב הופעות קצר בשם "" שכלל שבע הופעות שכל אחת התקיימה בעיר שונה בצפון אמריקה ואירופה ונמשך שבעה ימים. כדי לקדם את האלבום עוד יותר, ריהאנה יצאה לסיבוב ההופעות העולמי הרביעי שלה, Diamonds World Tour.
רקע
בנובמבר 2011, הוציאה ריהאנה את אלבום האולפן השישי שלה, Talk That Talk. הז'אנר של האלבום הוא פופ, דאנס ו-R&B, אך הוא שולב גם עם מגוון רחב של ז'אנרים מוזיקליים אחרים כמו היפ הופ, אלקטרו-האוס, דאנסהול ודאבסטפ, ז'אנר שבלט באלבומה הרביעי Rated R.
במרץ 2012, הודיעה ריהאנה כי למרות שעדיין לא התחילה להקליט, היא החלה "לעבוד על הסגנון החדש" לאלבום האולפן השביעי שלה. על מנת לקדם את ההכרזה לאלבומה השביעי, השיקה ריהאנה אתר קידום בכתובת rihanna7.com. ב-11 באוקטובר 2012. חשפה ריהאנה כי האלבום ייקרא "Unapologetic" ואת עטיפת האלבום. ערוץ VH1 דירג את עטיפת האלבום במקום הראשון ברשימת "30 עטיפות העירום הלוהטות אי פעם". לגבי השם של האלבום, הסבירה ריהאנה כי היא קראה לו כך מכיוון שרצתה להביע כמה היא כנה; "קראתי לאלבום שלי 'Unapologetic' ('לא מתנצלת') בגלל שיש רק אמת אחת, ואתה לא יכול להתנצל עליה. זה כן. אני חושבת שהמוטו היחידי שלי הוא להיות נאמנה לעצמי".
הפקה
ב-10 ביוני 2012, החלה ריהאנה להקליט את אלבומה השביעי ולעבוד עם ניקי רומרו. אושר גם כי הזמרת עבדה עם אריק בלינגר, שון גארט ו-Swedish House Mafia על האלבום. ב-10 ביולי 2012, חשף הזמר והמפיק הבריטי Labrinth כי הוא עבד עם ריהאנה על האלבום וציין: "אני אמור לעבוד איתה בקרוב אני מקווה אז דיברתי עם המנהלים שלה, אני חושב שהיא עובדת כרגע על כל מיני חומרים באולפני הקלטות מסוימים. היא [עדיין] לא באולפן שלי אבל אני מקווה שאהיה שותף באלבום שלה". ב-17 ביולי 2012, דווח כי ריהאנה תעבוד עם זמר ה-R&B ני-יו ו-Fazer מלהקת N-Dubz. בריאיון עם תחנת הרדיו Capital FM, ני-יו דיבר על לעבוד עם ריהאנה וציין: "אני לאחרונה התחלתי ליצור חומרים חדשים לריהאנה. היא האישה שעובדת הכי קשה בתעשיית המוזיקה כרגע".
ב-13 ביולי 2012, אישר שון גארט כי הוא היה באולפן הקלטות עם הדי ג'יי הצרפתי דייוויד גטה ועבד איתו על האלבום של ריהאנה וציין: "הייתי לאחרונה באולפן הקלטות עם דייוויד ועבדנו על כל מיני דברים בשביל ריהאנה. הוא מוצא השראה בדברים שאני לא אוהב, ואני מתרגש מהדברים שהוא לא אוהב. הוא רוצה להיות יותר אורבני ואני רוצה להיות יותר בינלאומי, כך אנחנו דוחפים אחד את השני, אני מנסה לעזור לריהאנה. היא עובדת קשה וזה מגניב לכתוב עבור מישהו עם ראש פתוח". ב-21 באוגוסט, הזמר-יוצר האמריקאי קלאוד קלי חשף כי הוא החל לכתוב שירים עבור ריהאנה בזמן שהיא הופיעה בלונדון. קלי דיבר על השירים שכתב לריהאנה; "ריהאנה היא כוכבת על עולמית והיא מופיעה עכשיו באצטדיונים, אז רציתי שירים שמשקף את הקהל שלה, כשהייתי בלונדון היא הופיעה בפסטיבל מול 30,000 או 40,000 אנשים. אז לא רציתי שירים קטנים שמצליחים רק ברדיו, אז ניסיתי ליצור שירים שיצליחו באצטדיונים ויהפכו להמנונים". ב-16 באוגוסט 2012, חשף הזמר הבריטי איינג'ל כי הוא כתב חומרים עבור האלבום של ריהאנה ואמר: "אני אוהב לכתוב שירים וזה טוב ליצור תקליטים לאמנים אחרים. לפני כמה שבועות כתבתי קצת חומרים לריהאנה". בספטמבר 2012, אישר ני-יו שיהיה מעורב באלבום; "הייתי איתה באולפן הקלטות, אני יודע שיש שיר או שניים באלבום שהיא בהחלט תשאיר".
מוזיקה ומילים
ריהאנה הסבירה כי היא אוהבת את העבודה עם הצלילים השונים ולשלבם יחד. היא גם אמרה: "כרגע אנחנו עובדים על איסוף ויצירת הצליל הראשון לפני שאנחנו אפילו מתחילים לעבוד על הכיוון או מנגינות הליריים. אני סוג של יש לי רעיון אם כי, זה קשה מאוד עכשיו. אז אני מאוד להוטה להתחיל את זה". שון גארט דיבר על האלבום ואמר שהוא שילוב גדול של כמה ז'אנרים ביחד. ריהאנה חשפה בריאיון עם "הגברים של השנה" של GQ כאשר אמרה: "אני רוצה לעשות מוזיקה שגורמת לתקווה, מוזיקה מרוממת. שום דבר שלא יהיה נדוש או סנטימנטלי מאוד. אני רק רוצה שאהיה את התחושה שמביאה אותך מחוץ לכל מה שאנחנו עוברים. אני רוצה להצית את האש הזאת. אני רוצה שזה יהיה אמיתי, אותנטי, וגולמי."
המחצית הראשונה של האלבום מורכב משירי EDM, עם אפקטים קוליים ופעימות אקסצנטריות. כמו רוב האלבום המחצית הראשונה של האלבום משלבת גם דאבסטפ, בס כבד המאופיין ברעשים סינתטיים רעועים, בס רועש, דאנס-פופ וסאונד "דופק" וגודע. ג'ון קרמניקה מ"ניו יורק טיימס" מאפיין את המוזיקה של האלבום כמוזיקה "בהמית וחבולה" עם הפקה "קשוחה ושכבתית", כאשר הוסיף ואמר שההפקה ה"הגרונית" של דייוויד גטה בשירים כמוPhresh Out the" Runway" ו-"Right Now". עיתונאי המוזיקה ג'וד רוג'רס אפיין את המוזיקה של האלבום כמושפעת מפופ ו-R&B. בזמן שמליסה לוקר ממגזין "טיים" אמרה שהאלבום מושפע מצלילי אר אנד בי אורבני. על פי אלקסיס פטרידיס, המפיקים השונים שעבדו על האלבום עשו מאמץ להוציא את ריהאנה מהתבנית של "דאנס-פופ מקפיץ, ושישמע בצורות פחות מוכרות". המחצית השנייה של האלבום הם שירי בלדות שמשלבות דיסקו, רגאיי ורוק. לדברי מבקר המוזיקה גרג קוט, האלבום הוא "לכאורה" אלבום פופ, אך הוא מתפזר על פני מגוון של ז'אנרים כגון R&B, ודאבסטפ."
באלבום ישנם מספר שירי Up-tempo ודאבסטפ כמו "Phresh Out the Runway", "Jump", ו-"Pour It Up". חלק גדול מהמילים באלבום מושפעים ממערכת היחסים של ריהאנה וכריס בראון, כאשר הם מציגים חיי אהבה שלא מתפקדים, בעוד חצי אחר של השירים הם קלים יותר. הנושא של האלבום בא לידי הביטוי בשפע של צלילי מינורי לאורך שיריו. ג'יימס ריד מ"הבוסטון גלוב" קרא לאלבום: "מתריס אצבע אמצעית למבקריה, ובמיוחד אלה שלא אשרו את מערכת היחסים שלה עם בראון." קוט אובסרבד מ"הסאבטקסט סלבריטאי" אמר: "כל האלבום מאופיין במספרים מוטרדים, מוכי חרדה, הולכים לאיבוד... הדמויות בשירים האלה נמצאים בלימבו של רגשות מעורבים, מבחינה רגשית שנמשכות למאהב ועדיין לא שקטות על הצעד הבא." מגזין ספין קרין גנץ כתב כי "ריהאנה שרה על כסף ואהבה ולא מתנצלת וחיה את הרגע בשירים כמו: "Pour It Up" ,"Loveeeeeee Song" ו-"Right Now".
שירים
שיר הפתיחה של האלבום הוא "Phresh Out the Runway". שיר מועדנים מחוספס שמכיל אלמנטים של מוזיקה אלקטרונית ראפ והיפ הופ. השיר הוא רועש, טראפ-טסטיק שמיועד לריקודי טוורקינג, שמזכיר את השיר "Birthday Cake", ומכיל ביטים קצביים, זוהר ויחס לא מתנצל כלפי המאזין. התוכן הלירי של השיר סובב סביב ריהאנה שמסבירה איך כל הצוות שלה לא מכבד אותה, ולכן הם כבר לא צריכים להישאר איתה. "Diamonds" הוא בלדת מיד-טמפו שמשלבת מוזיקה אלקטרונית, נשמה ופופ. הוא כולל סינתיסייזרים כבדים, צלילי תזמורת ומקצבים אלקטרוניים. השיר מדבר על היציאה מהנושאים החוזרים והנשנים של יחסים לא בריאים בשירים האחרים באלבום, ומכיל מושג בולט של אהבה. "Numb" הוא שיר מסיבות, בקצב מלוטש ומושפע מהמזרח התיכון. המכשור של השיר מורכב מריף חליל מצרי וביטים בומבסטיים. השיר מסמפל את שירו של קניה וסט "Can't Tell Me Nothing". התוכן של השיר השנוי במחלוקת מדבר על תחושת רדימות ואיבוד תחושה לאחר נטילת תרופות וסמים. "Pour It Up" הוא שיר מועדנים, היפ-הופ מינימלי. התוכן הלירי של השיר מדבר על הכרזת עצמאות, ועל בזבוז כסף במועדון חשפנות, השתכרות והתרברבות.
"What Now", הופק על ידי פארקר איגהיל. השיר הוא "בלדת פגיעה" המכילה "פזמון קשה". השיר מדבר על התמוטטות רגשית ומצב של חוסר אונים לאחר פירוק מערכת יחסים. השיר הוא בלדת מיד-טמפו שמלווה בפסנתר. "Stay" הוא בלדת פסנתר שמלווה בגיטרה. השיר מדבר על בחורה שפונה למי שהיא אוהבת, ומבקשת ממנו להישאר ולא לעזוב אותה. "Nobody's Business" הוא שיר הוא שיר פופ, בשילוב של דיסקו, R&B ופאנק. השיר מדבר על בני זוג שמצהירים את האהבה הנצחית שלהם, ומכירים בעובדה שמערכת היחסים שלהם היא עסק רק שלהם. ריהאנה אמרה שהמילים של השיר מראות "בעצם הדרך שבה אני מסתכלת על הכול לגבי החיים האישיים שלי". "Love Without Tragedy / Mother Mary" הוא מחרוזת של שני שירי אלקטרוניקה וגל חדש ואורכו 06:58 דקות. מילות השיר הם מאוד אישיים ומדברים על רגעי חרטה. השיר נפתח במצב רוח קודר ועובר לווידוי ושירה מרוממת של ריהאנה. "Get It Over With" הוא שיר בסגנון דאון טמפו. "No Love Allowed" הוא שיר רגאי עם גרוב תוסס המכונה "אאוט". השיר מדבר על מערכת יחסים קשה שנגמרה באופן טרגי. השיר האחרון באלבום "Lost in Paradise", הוא בלדה מיד טמפו עם קצב תכוף, קודרת אבל שמשדרת תקווה. השיר מדבר על אהבה חזקה יותר מיריית אקדח. רצועת הבונוס של האלבום "Half of Me", שיר פופ קאמרי שנמשך 3:10 דקות, ומדבר על חשיפה שלילית בתקשורת ובטלוויזיה.
הצלחה מסחרית
בבריטניה, האלבום דורג במקום הראשון במצעד האלבומים הבריטי, עם 99,000 עותקים שנמכרו בשבוע הראשון. עם צאתו, הוא הפך לאלבום הרביעי של ריהאנה שהגיע לראש המצעד בבריטניה. נכון למאי 2013, האלבום מכר 635,000 עותקים בבריטניה. האלבום גם הגיע למקום הראשון בשווייץ ובנורווגיה. בדנמרק, האלבום הגיע למעמד זהב כשציין 10,000 עותקים. לדברי הפדרציה הבינלאומית של תעשיית התקליטים, מכר האלבום מעל 2.3 מיליון עותקים ברחבי העולם נכון לפברואר 2013, מה שהופך אותו לאלבום ה-8 הנמכר ביותר לשנת 2012. בצרפת, מכר האלבום 240,000 עותקים נכון למאי 2013. לדברי הפדרציה הבינלאומית של תעשיית התקליטים, מכר האלבום מעל ל-4 מיליון עותקים ברחבי העולם.
הוצאה וקידום
באוגוסט 2012, נחשף כי האלבום יצא בסוף נובמבר אותה שנה, ובאוקטובר נחשף התאריך הרשמי של האלבום. ב-2 בנובמבר 2012, פרסמה ריהאנה וידאו מאחורי הקלעים של החזרות לסיבוב ההופעות לקידום האלבום. הווידאו הראשון כלל את ריהאנה מאחורי הקלעים של טקס פרסי VMA, מטווח ירי, חזרות לפסטיבל iHeart Radio וצילומים באולפן. ב-14 בנובמבר, יצאה ריהאנה למיני סיבוב הופעות לקידום האלבום תחת הכותרת 777 Tour. היא ביצעה שבעה קונצרטים בשבעה ימים, בצפון אמריקה ואירופה. מעריצים וחברים של העיתונות הבינלאומית (150 עיתונאים המייצגים 82 מדינות) הוזמנו על סיפון מטוס בואינג 777 twinjet שליווה את סיבוב ההופעות לכל מקום. החל מ-14 בנובמבר במקסיקו סיטי, ריהאנה ביקרה בטורונטו (קנדה), סטוקהולם (שוודיה), פריז (צרפת), ברלין (גרמניה), לונדון (בריטניה), וב-20 בנובמבר סיימה את סיבוב ההופעות בניו יורק (ארצות הברית). ב-6 במאי 2013, שידר ערוץ Fox סרט תיעודי של סיבוב ההופעות, עם DVD ששוחרר ביום שלמחרת.
ריהאנה הופיעה עם השירים "Diamonds" ו-"Phresh Out the Runway" בתצוגת האופנה של ויקטוריה'ס סיקרט ב-7 בנובמבר 2012. היא הופיעה עם "Diamonds" וגרסת סולו לשיר "Stay" בסאטרדיי נייט לייב ב-10 בנובמבר. ב-25 בנובמבר, היא הופיעה עם "Diamonds" בתוכנית הכישרונות אקס פקטור בבריטניה. ב-8 בדצמבר, הזמרת הופיעה עם השיר בתוכנית ?..Wetten, dass בגרמניה. יום למחרת, היא הופיעה עם "Stay" במחרוזת עם הלהיט שלה "We Found Love" מ-2011 בגמר של העונה התשיעית של אקס פקטור בריטניה. היא גם הופיעה עם "Diamonds" בתוכנית La Chanson de l'année בצרפת, ב-10 בדצמבר. שבוע לאחר מכן הזמרת הופיעה שוב עם השיר "Diamonds" בגמר של העונה השלישית של The Voiceארצות הברית.
ב-10 בפברואר 2013, במהלך טקס פרסי גראמי של 2013, ריהאנה הופיעה לצד ברונו מארס, סטינג, דמיאן מארלי וזיגי מארלי עם השיר "Could You Be Loved" כמחווה לבוב מארלי. לאחר מכן הופיעה בפעם השנייה לצד מיקי אקו עם הלהיט "Stay". בספטמבר 2013, היא גם הופיעה בתוכנית האירוח Alan Carr: Chatty Man כדי לקדם את השיר "What Now".
Diamonds World Tour
כדי לקדם את האלבום עוד יותר, יצאה ריהאנה לסיבוב ההופעות הבינלאומי החמישי שלה, Diamonds World Tour במרץ 2013. במהלך הטור הזמרת הופיעה 96 פעמים במדינות שונות בעולם, ובין היתר הגיעה לישראל ב-22 באוקטובר להופעה אחת בפארק הירקון בתל אביב. ב-30 ביוני 2013 נמסר כי הזמרת הרוויחה 50.1 מיליון דולר מ-54 ההופעות הראשונות. אחרי 65 הופעות ריהאנה גרפה מעל 100 מיליון דולר, על פי מגזין בילבורד. לאחר סיום הטור, נודע כי הוא הרוויח סך הכל 141.9 מיליון דולר, ודורג על ידי בילבורד במקום הרביעי ברשימת הסיבובי הופעות המרוויחים של 2013.
ביקורת
האלבום קיבל ביקורות מעורבות. אתר Metacritic שנותן ציון ממוצע לאלבומים על סמך ביקורות של מבקרי מוזיקה, הקצה ציון ממוצע של 61/100 בהתבסס על 25 ביקורות. אלקסיס פטרידיס מהגרדיאן מצאה את האלבום "הרבה יותר מעניין "מאשר אלבומה הקודם: "יש כאן דברים שראויים לשמיעה, אם אתה יכול להתיר את המוזיקה מחייו האישיים של האמן". אלכס מקפירסון ממגזין העובדה הרגיש שהשירים באלבום הם הכי משכנעים מאז אלבומה הרביעי: "גם אם האלבום נכשל, זה בדרך כלל עושה זאת בדרכים מעניינות מבחינה מוזיקלית". אנדי קלמן מ-Allmusic סבר כי "הדרך היחידה ליהנות מרוב האלבום הוא לקיחתו כבידור טהור עוד בזמן רענון של מוזיקת הפופ עכשווית". דן מרטין מ-NME ציין כי: "זהו האלבום הטוב ביותר שלה, האלבום עוסק בפופ אוונגרד הנועז. ריהאנה היא הדבר המשכנע ביותר בפופ העכשווי". ג'ון דולן מהרולינג סטון טען כי "האלבום הוא בוטה, צללי אר אנד בי כנים וששרים בתוך סנטימטר של החיים שלו". ג'ון קרמניקה מהניו יורק טיימס הרגיש שהאלבום "עושה את רוב הכישרון [של ריהאנה]" והצהיר: "אפילו בשירים הפגיעים ביותר, היא שומרת על מגניבות, אף פעם לא נהיית רגשנית מדי". פונטיין סמוקי מהפינגטון פוסט קרא לאלבום "קינטי ומגוון מוזיקלית", וכתב כי" תקיעות הקולות של התרבות הגלובלית, שלאחר מצב רוח נוער דרך כל רצועה".
בביקורות המעורבות, ז'נבייב קוסקי מ-A.V. דה קלאב מתח ביקורת על האלבום: "ריהאנה מאריכה את הנימה המתריסה של האלבום לחיים הרומנטיים שלה", וכינה את האלבום "אלבום פופ לוהט שמוצף למרבה הצער בשאריות איכס של התרסה שטרם הורווחו שמסמן את הפלט האחרון של בראון". רנדל רוברטס מלוס אנג'לס טיימס הרגיש שהשירים המסחריים באלבום הם "ליריקה שהופך לרעל". "אפילו מבחינה מוזיקלית, ריהאנה התפתחה לאחד מפרימדונות הפופ יותר ממה שחושבים". סיימון דה פרייס מהאידפנטד קטל את השירה של ריהאנה כאשר קרא לה שטוחה יותר מנורפוק, ואמר שהחומרים המוזיקליים שלה "משעממים כמו שטיפת כלים" ו"משחקי המילים שלה לא מגובשים ומיניים". גרג קוט משיקגו טריביון כתב: "אלבום שנשלט על ידי בלדות עם מילים שטחיות ומופנמות. שירי הדאבסטפ מרגישים כמו הפוגות". אריק הנדרסון מסלנט מגזין ציין כי "האלבום נשמע כמו טלאים. אם רק המוזיקה הייתה משכנעת מספיק כדי לגבות את חוסר תום הלב העליון של המילים". קלשון מדיה דחו את המוזיקה שלה וקרו לאלבום "עבודה של סינטיסייזר פופ" ואמרו שהשירים "הפכו לעבודה משעממת, ולא שווה את הזמן שלנו ולא יאה לכישרון של ריהאנה". במדריך לצרכן של MSN Music, רוברט כריסטגו כתב "כל כך פרובוקטיבי, הרבה יותר כמו אנדרואיד מאשר כבן אדם" שלה בבדיחות דעת. הוא ציטט משפטים מהשירים: "Phresh Out the Runway" ,"Diamonds", ו-"Numb" ונתן לאלבום ציון של 3 כוכבים.
אן ארצ'ר
אן ארצ'ר (באנגלית: Anne Archer; ) היא שחקנית אמריקאית, ידועה בעיקר בשל תפקידה בסרט שובר הקופות "חיזור גורלי" משנת 1987 ובסרט וכן על תפקידה בסרט "תמונות קצרות" מ-1993. בנוסף היא גם המייסדת של ארגון "אמנים למען זכויות האדם", מוסד ללא כוונת רווח שדוגל במתן זכויות שוות לכל בני האדם.
ביוגרפיה
ארצ'ר נולדה בלוס אנג'לס בקליפורניה שבארצות הברית, למשפחה נוצרית-מדעית. היא בתם של השחקנים מרג'ורי לורד וג'ון ארצ'ר. היא למדה באוניברסיטת פיצר דרמה, ובתחילת שנות ה-70 היא החלה להופיע בתפקידי אורח במגוון של סדרות טלוויזיה, ביניהן: "הוואי 5-0", "איירונסייד" ו"אהבה נוסח אמריקה". בשנת 1973 קיבלה את התפקיד המשמעותי הראשון שלה, בסרט "The All-American Boy" לצידו של ג'ון ווייט, ובנוסף כיכבה בקומדיית המצבים "Bob & Carol & Ted & Alice". בעקבות זאת היא הופיעה שנית בסדרות טלוויזיה, בהן: "בית קטן בערבה", "מניקס", "פטרוצ'לי" ו"מקלאוד". היא המשיכה לשחק בסרטים, ובמהלך תחילת שנות ה-80 החלה גם להופיע במחזות אוף ברודוויי.
בשנת 1984 הצטרפה ארצ'ר לצוות השחקנים של אופרת הסבון "פלקון קרסט". פריצת הדרך שלה הייתה בשנת 1987 במותחן "חיזור גורלי" שם גילמה את אשתו של מייקל דאגלס, וקיבלה מועמדות לפרס אוסקר לשחקנית המשנה הטובה ביותר על משחקה בו. מאוחר יותר שחקה בשני סרטים המבוססים על ספריו של טום קלנסי לצידו של האריסון פורד, "משחקים פטריוטיים" ו"סכנה ברורה ומיידית". בשנת 1993 היא הופיעה בסרט "גוף ההוכחות" לצידה של מדונה, ובסרטו של רוברט אלטמן "תמונות קצרות". בנוסף היא גם הופיעה בעיבוד לתיאטרון של "הבוגר", בתפקיד גברת רובינסון, שעל הופעתה קיבלה תגובות חיוביות.
חיים אישיים
ארצ'ר נישאה לוויליאם דייוויס בשנת 1968, אך השניים התגרשו באמצע שנות ה-70. בשנת 1978 נישאה לג'רי ג'סטרו. יש לה שני בנים, אחד מדייוויס ואחד מג'סטרו.
בשנת 2006 הקימה את ארגון "אמנים למען זכויות האדם", מוסד ללא כוונת רווח שדוגל במתן זכויות שוות לכל בני האדם.
ארצ'ר היא חברה בכנסיית הסיינטולוגיה.
יחסי אוסטרליה–דומיניקה
יחסי אוסטרליה–דומיניקה הם היחסים הדיפלומטיים הרשמיים שבין הקהילייה של אוסטרליה לבין קהיליית דומיניקה.
סקירה כללית
על פי מחלקת החוץ והסחר האוסטרלית בין שתי המדינות יחסים חמים. היחסים בין שתי המדינות מופקדים על הנציבות הגבוהה האוסטרלית בפורט אוף ספיין, בירת טרינידד וטובגו. מן הצד השני, לא מחזיקה דומיניקה באף נציגות באוסטרליה.
אוסטרליה מפעילה בדומיניקה תוכנית עזרה הומניטרית בשם Direct Aid Program שעוזרת בשיפור איכות החיים במדינה; שיפור איכות המים לשתייה, עזרה באספקת החשמל וכו'. התוכנית סיפקה לדומיניקה 1.5 מיליון דולר אמריקאי עזרה הומניטרית לאחר הוריקן מריה שהתחולל במקום בשנת 2017.
אתה הוא היקום
אתה הוא היקום (אנגלית: You Are The Universe) הוא ספר ניו אייג' פילוסופי, שנכתב על ידי דיפאק צ'ופרה בשיתוף עם מנאס קאפאטוס. הספר צולל אל תוך שאלות הנוגעות לקיום, הקיום האנושי, תודעה, מציאות ותפיסה. הוא יצא לאור לראשונה באנגלית ב-7 בפברואר 2017 והפך לרב-מכר על פי רשימת הניו יורק טיימס.
תקציר
"אתה הוא היקום" הוא עבודה פילוסופית אשר מנסה לענות על שאלות על מקור היקום, זמן, חלל, חומר ועל המקור והמשמעות של תודעה ועל החיבור בין המדע והרוח וחיי היום-יום.
הספר בא לאתגר את הנחת היסוד שהתודעה היא תוצר לוואי של החומר וטוען שלמעשה החומר הוא חוויה בתודעה. הספר משער שהיקום כולו, כפי שהוא נחווה על ידי בני אדם, הוא "תבנית אנושית בתודעה".
הספר נוגע בשתי השאלות החשובות ביותר במדע והן:
הספר משתמש באנלוגיות כדי להבהיר נקודות פילוסופיות, כמו השוואת הסיכוי של מבנה ה-DNA ליצור חיים לאחר המפץ הגדול עם 100 קופים ו-100 מכונות כתיבה שיוצרים את יצירותיו של שייקספיר או למשל האפשרות של סערה הנושבת בחצר גרוטאות של מטוסים ויוצרת מטוס ג'מבו מתפקד במלואו.
פסטיבל וודסטוק
פסטיבל וודסטוק 1969 (באנגלית: Woodstock) היה פסטיבל מוזיקה שנערך בין 15–18 באוגוסט 1969 בעיירה בית'-אל במדינת ניו יורק שבארצות הברית.
הפסטיבל נחשב כבולט מבין פסטיבלי הרוק שנערכו בשנות השישים וכאירוע חברתי מעצב של דור שלם בעולם המערבי בכלל וארצות הברית בפרט. הפסטיבל נחשב כשיא בתרבות האנטי ממסדית שהתפתחה בארצות הברית באותו עשור, שמייצגיה הבולטים ביותר היו ההיפים. בעיני רבים נחשב הפסטיבל כאירוע המשפיע והבולט ביותר בהיסטוריה של המוזיקה הפופולרית.
מספר ניסיונות לחדש את הצלחת הפסטיבל נעשו במהלך השנים 1979, 1989, 1994, ו-1999 הגדול ביניהם היה בפסטיבל וודסוק 1999 כציון 30 שנה לפסטיבל הראשון, אך אף אחד מהם לא הגיע לסדר גודל של האירוע המקורי שבו השתתפו 400 אלף איש.
ארגון הפסטיבל
המארגנים שכרו אדמה בעיר וולקיל במטרה לקיים שם את הפסטיבל. אולם, כשנודע לרשויות העיר היקף הפסטיבל המתוכנן ואופיו, הם נסוגו וביטלו אישורים שונים שנדרשו לקיומו. כשנותר פחות מחודש למועד הפסטיבל, הצליחו המארגנים לשכנע חוואי יהודי בשם מקס יסגור מהעיירה בית'-אל להחכיר להם שטח מרעה בן כ-600 אקר (כ-2400 דונם לערך) לצורך קיום הפסטיבל. בעקבות המיקום החדש והמרוחק מהמיקום המקורי בכ-100 ק"מ, הזמן הקצר שנותר וריבוי המשימות של צוותי העבודה שהכינו את הפסטיבל, לא הוקמו חלק מהמתקנים הנדרשים כמו גדר סביב חלק גדול מהשטח ומתקני מכירת כרטיסים. המארגנים פרסמו בצורה מוצלחת את הפסטיבל המתוכנן תחת הסיסמה: "שלושה ימים של שלום ומוזיקה". כבר לפני תחילת הפסטיבל היה ברור למארגנים שהיקף הקהל הצפוי יהיה גדול בהרבה מהמתוכנן, כאשר כבר כיומיים לפני הפתיחה החלו פקקי תנועה אדירים להיווצר בכבישי הגישה לאזור. אנשים רבים נטשו את רכבם בצד הדרך, ועשו את הדרך שנותרה עד לאתר הפסטיבל, שהגיעה לעיתים לעשרות ק"מ, ברגל. בשלב מסוים הוערך כי כ-130,000 כלי רכב נמצאים בכבישי הגישה לאזור הפסטיבל, וכי כמיליון וחצי בני אדם מכל רחבי ארצות הברית נמצאים גם הם בדרכם לשם.
בסופו של דבר הגיעו מעל 400 אלף צופים לפסטיבל. הרוב המוחלט נכנס חינם בשל חוסר ארגון והכנה נאותים. פקקי התנועה מנעו מחלק מהאמנים המופיעים להגיע בזמן ושינו את סדר ההופעה המתוכנן. מארגני הפסטיבל דאגו אמנם להטיס חלק גדול מן האמנים אל שטח הפסטיבל בעזרת מסוק, אך למרות זאת הופעות רבות נדחו עקב סיבות שונות כגון חוסר ארגון ותכנון נאותים, וגם מזג האוויר הסוער תרם את חלקו, כשעקב גשמים כבדים שירדו במקום נאלצו המארגנים להפסיק או לדחות הופעות, וכמו כן לנתק מספר פעמים את מערכות ההגברה והתאורה שעל הבמה מרשת החשמל, כדי למנוע אסון. כמו כן, התשתיות באתר לא היו מספקות וזכו לביקורת לא מעטה: כמות השירותים, דוכני המזון והשתייה ונקודות העזרה הראשונה לא היו במידה מספיקה, וכן היו עוד מחדלים רבים מצד המארגנים שלא צפו את היקף הקהל העצום. בסופו של דבר, מסוקים של המשמר הלאומי השליכו מהאוויר חבילות של מזון ובקבוקי מים. למרות זאת, שלושת ימי הפסטיבל עברו בשלום יחסי ללא מהומות וללא אלימות. במהלך הפסטיבל מתו שני אנשים – האחד כתוצאה ממנת יתר של סמים והשני מתאונת טרקטור. כמו כן נולדו שני תינוקות.
עלות הפסטיבל למארגנים הגיעה לכ-2.5 מיליון דולר בקירוב. הכנסותיהם בסופו של האירוע היו מזעריות, והם כיסו את השקעתם רק לאחר שנים רבות, בעיקר בזכות האלבום והסרט שהתפרסמו מאוד בעקבות הפסטיבל.
ההופעות והקהל
המוזיקה בפסטיבל וודסטוק הייתה מגוונת וכללה חלק גדול מסגנונות המוזיקה הפופולרית בארצות הברית באותה עת כגון: פולק, קאנטרי, רית'ם אנד בלוז ומוזיקת רוק לסוגיה השונים כגון: פולק רוק, רוק לטיני, רוק כבד, רוק פסיכדלי ועוד.
היום הראשון של הפסטיבל יועד למוזיקת הפולק האמריקאית. את הפסטיבל פתח זמר הפולק השחור ריצ'י הייבנס, מאחר שהיה האמן היחיד שנמצא באזור הבמה באותה עת. אחריו הופיעו אמנים נוספים כמו: קאונטרי ג'ו מקדונלד, ג'ון סבסטיאן, להקת סוויטווטר, טים הרדין, מלאני, ראבי שנקר, ארלו גאת'רי והאמנית הבולטת של אותו יום – ג'ואן באאז.
ביום השני בלט חלקן של להקות החוף המערבי כמו: קרידנס קלירווטר רבייבל, גרייטפול דד, ג'פרסון איירפליין, סליי אנד דה פמילי סטון, סנטנה וג'ניס ג'ופלין. אחת הלהקות הבולטות שהופיעו ביום השני הייתה להקת הרוק והרית'ם אנד בלוז הבריטית, המי, שהופיעה עם חלק גדול מאופרת הרוק טומי. במהלך ההופעה הפיל גיטריסט הלהקה, פיט טאונסנד, את פעיל זכויות האדם אבי הופמן מן הבמה, לאחר שהאחרון התפרץ אליה, נטל את המיקרופון וניסה לקרוא לשחרור פעיל אחר אשר נאסר על ידי השלטונות. בסיום ההופעה ניפץ טאונסנד כמנהגו את הגיטרה שלו על הבמה, לאחר שדחף את צווארה לתוך אחד הרמקולים.
אחוזת ברק
אֲחוּזַּת בָּרָק (אֲחֻזַּת בָּרָק) הוא יישוב קהילתי בעמק יזרעאל, כקילומטר אחד מזרחית לעפולה עילית, בתחום השיפוט של המועצה האזורית עמק יזרעאל והוא היישוב השני בגודלו בה לאחר שמשית. היישוב הוקם על ידי היזם והקבלן שעיה חכשורי על אדמות פרטיות. אכלוסו החל בשנת 1998. באחוזת ברק גרים כ-2,400 תושבים (נכון לשנת 2022).
פסטיבל וודסטוק
ההופעות והקהל
ביום האחרון של הפסטיבל ניגנו בין היתר: קאונטרי ג'ו אנד דה פיש, Ten Years After, הבאנד (The Band), דם, יזע ודמעות וקרוסבי, סטילס, נאש ויאנג. אחד מהאמנים הבולטים באותו יום היה הזמר ג'ו קוקר, שבלט בביצוע גרסתו ללהיטם של הביטלס "עם מעט עזרה מידידי". הופעתו של הגיטריסט ג'ימי הנדריקס חתמה את הפסטיבל והתקיימה למעשה כבר בבוקר היום הרביעי של הפסטיבל, 18 באוגוסט, במקום בחצות הלילה הקודם, עקב עיכובים שונים בלוח הזמנים. ההופעה נערכה לעיני כ-50,000 איש בלבד שנותרו באתר בסיום הפסטיבל. גרסת הרוק של ההמנון האמריקאי שניגן הנדריקס בגיטרה החשמלית שלו התפרסמה מאוד בזכות היותה הקטע המסיים בסרט "וודסטוק".
אחוזת ברק
בראשיתו, נקרא היישוב "אחוזת דברת", על שם הקיבוץ הסמוך דברת, אך היות שהשמות היו דומים, הוחלט לשנות את שמו ל"אחוזת ברק". מאז, קרוי היישוב על שם ברק בן אבינועם, שר צבאה של דבורה הנביאה, שעל-פי המסופר בספר שופטים, הביס בעמק יזרעאל את צבאו של יבין מלך חצור.
פסטיבל וודסטוק
ההופעות והקהל
למרות ההילה האופפת עד היום את הפסטיבל, חלק לא מבוטל מההופעות לא עלה יפה. חלק מהאמנים התרגשו מהקהל הענק, וחלקם דיברו מולו בהתלהבות יתר, גדולה יותר אף מההתלהבות בה שרו. הגשם שירד בחלקים מתוך אותו סוף שבוע הפריע גם הוא לאמנים ולבסוף, בעיות טכניות רבות בציוד ההגברה פגעו בחלק מההופעות. האמנים והלהקות שזכו לאהדת הקהל בצורה בולטת היו "סנטנה", ג'ניס ג'ופלין, "סליי אנד דה פמילי סטון", "קרוסבי סטילס נאש ויאנג" ו"המי". גם ג'ימי הנדריקס זכה לאהדה גורפת, זאת למרות הכמות הקטנה יחסית של המשתתפים שנשארו עד סיום הפסטיבל ושזכו לראות את הופעתו.
תוכני השירים הושפעו בחלקם הגדול מהעמדות החברתיות בהן החזיקו המשתתפים בפסטיבל (האמנים והקהל) והתמקדו בנושאים של: התנגדות למלחמת וייטנאם, זכויות האדם והאזרח, סקס ואהבה חופשיים ושימוש חופשי בסמים.
תופעת השימוש בסמים הייתה נפוצה מאוד במהלך הפסטיבל. חלק גדול מאוד מהקהל (וגם האמנים) היה תחת השפעת סמים בימי הפסטיבל, כשהסמים המובילים היו מריחואנה ו־LSD. בהקשר זה נפוצה מאוחר יותר האימרה שטענה ש"אם אתה זוכר את וודסטוק סימן שלא היית שם". במשך הפסטיבל התקיימו טקסים המוניים של שימוש בסמים, ואלפים רבים נטלו בהם חלק.
אחוזת ברק
היסטוריה
אחוזת ברק הוקמה על אדמות עמק יזרעאל שהיו שייכות בעבר לקומונה של פועלי אגודת ישראל שנקראה "מחנה ישראל". האדמה עליה ישבה הקומונה נרכשה בשנת 1925. התוכנית הייתה להקים במקום עיר גנים לציבור החרדי ובה עתידים היו להתגורר כ-300 משפחות אשר תעסוקנה בחקלאות ובתעשייה זעירה. השטח נרכש מערביי הסביבה וחולק ל-300 חלקות. אלה נמכרו ליהודים ממזרח אירופה, רובם מהעיר לודז'. בשנת 1925 החלה ההתיישבות במקום, אך בשנת 1938 המתיישבים התפזרו והאדמות הועברו לחזקת הקרן הקיימת לישראל.
פסטיבל וודסטוק
ההופעות והקהל
חלק מהקהל בילה את ההפסקות בין השירים בשחייה בעירום באגם סמוך, לעיני מצלמות הטלוויזיה. משתתפים נוספים ניצלו את כמויות הגשם הגדולות שירדו על מנת להשתעשע בהחלקה (לאחר ריצה מהירה) על הבוץ, וחלק מהם נצפו כאשר הם מסוממים, מחויכים ומלאי בוץ מכף רגל ועד ראש. חלק מהמשתתפים הסתובבו באזור הפסטיבל ובדרכי הגישה אליו וממנו כאשר הם עירומים לחלוטין, משל לחופש המוחלט ולהתרסה נגד מוסכמות החברה הבורגנית והמהוגנת.
אחוזת ברק
היסטוריה
בסוף שנות ה-90 של המאה ה-20 הוקם במקום היישוב הקהילתי הנוכחי. משרד המכירות לבתי היישוב שכן במבנה של היישוב החרדי שנעזב.
בראשית המאה ה-21 קלט היישוב קבוצה גדולה של עולים מדרום אמריקה. היישוב מיועד להגיע עד ל-720 משקי בית.
פסטיבל וודסטוק
השפעת הפסטיבל
פסטיבל וודסטוק לא היה הפסטיבל ההמוני הראשון. גם לא הופיעה בו השורה הראשונה של האמנים הנחשבים באותה תקופה (הביטלס, הרולינג סטונז, בוב דילן). הפסטיבל זכה לפרסומו בזכות ארבע נקודות עיקריות:
אחוזת ברק
היסטוריה
ביישוב גני ילדים, מעון יום, בית ספר יסודי, בית כנסת ומגרשי ספורט למשחקי כדורסל וכדורגל וכן, לטניס. כמו כן, פועלים ביישוב סניפים של תנועות הנוער בני המושבים והתנועה החדשה.
פסטיבל וודסטוק
אמנים שביטלו/סירבו להופיע
למרות היקפו הגדול של הפסטיבל ופרסומם של היוצרים והאמנים שנטלו בו חלק, היו גם כאלה שהעדיפו להימנע מלהשתתף בו, ונקבו בשלל סיבות והסברים. בין האמנים המפורסמים של התקופה אשר לא הופיעו בפסטיבל ניתן למנות את:
פסיטבל וודסטוק 1999
ביולי 1999 בסימן 30 שנה לפסטיבל וודסטוק נערך פסטיבל בעיר רומא בצפון מדינת ניו יורק שבארצות הברית. באירוע השתתפו מעל 250 אלף איש.
הפסטיבל התפתח לאירועי אלימות חמורים ביותר, בין היתר תגרות אלימות בין המשתתפים, ביזה של דוכני האוכל וציוד, וונדליזם והצתות של כלי רכב ציוד הגברה ומבנים, הטרדות מיניות רבות ומעשה אונס.
הדרבי הבסקי
הדרבי הבסקי (בספרדית: derbi Vasco; בבסקית: Euskal Derbia) הוא שמו של משחק הדרבי בין שני מועדוני הכדורגל הספרדיים אתלטיק בילבאו וריאל סוסיאדד.
שתי הקבוצות מגיעות משתי ערים בחבל הבסקים: בילבאו וסן סבסטיאן דונוסטיה. המשחק נקרא גם דרבי "AP-8", על שמה של האוטוסטרדה המחברת בין שתי ערים אלו.
רקע
הדרבי הראשון שוחק בשנת 1909, ומאז מעורר עניין גדול בחבל הבסקים. שני המועדונים הם הגדולים בחבל והבכירים ביותר בכך שנשארו בליגה הבכירה במשך הזמן הרב ביותר.
שני המועדונים זכו במספר תארים לאורך מאה שנות קיומם, ובמיוחד ב"תור הזהב" של שנות ה-80, בו הם זכו בכארבע אליפויות הלה ליגה, כאשר הם משתמשים בשחקני בית בלבד.
משחקים המערבים מועדונים מקצועניים אחרים מחבל הבסקים: אוססונה, אייבר ודפורטיבו אלאבס גם מכונים "דרבי בסקי", אם כי אלו הם משחקי דרבי קטנים יחסית למפגש בין בילבאו לסוסיאדד.
בימי המשחק, קבוצות האוהדים משני הצדדים נוהגים להפגש, לשיר שירים לאומיים בסקיים מאולתרים (Bertsolaritza ) ולערוך מצעד (או: 'kalijera') ממרכז העיר ועד לאצטדיון.
השנים הראשונות וגביע המלך
המפגש הראשון בין הקבוצות נערך במסגרת גביע המלך לשנת 1905, תיפקד למעשה כמשחק בטורניר משולש בין בילבאו, סוסיאדד וריאל מדריד, בו זכתה ריאל מדריד.
סוסיאדד זכתה בגביע של 1909 לאחר ניצחונות על בילבאו, גליסיה ואספניול. בשנת 1910 סוסיאדד שינתה למועדון הכדורגל ה"מלכותי" ('ריאל') של סאן סבסטיאן.
הגביע של 1911 גרם לפיצוץ בין הקבוצות לאחר שימוש בשחקנים זרים. כתוצאה מכך, החליטה ההתאחדות הספרדית על חוק שמחייב קבוצות להעסיק רק אזרחים ספרדיים.
בילבאו, ובמידה מופחתת סוסיאדד, פירשו את החוק באופן קיצוני יותר, בכך שרק שחקנים בסקים או כאלו שגרו בחבל הארץ מספר שנים יוכלו לשחק בקבוצותיהם.
הליגות המקומיות
באוקטובר 1913 נערך משחק ידידות באצטדיון אטוצ'ה בסן סבסטיאן שהסתיים בתיקו 3-3. בין המבקיעים לבילבאו היה חלוצה האגדי פיצ'יצ'י. כעבור חודשיים נערך משחק מקביל בסן מאמס.
באותה שנה הוחלט שיתקיימו ליגות מקומיות, שהמנצחות בהן יעפילו לגביע המלך. למשך שלוש שנים חבל הבסקים חולק לשתי ליגות מקומיות: אליפות ביסקאיה ואליפות גיפוזקואה.
אליפות ביסקאיה הייתה האליפות ה"צפונית", עם דומיננטיות של אתלטיק בילבאו ומועדון גטצ'ו, ואילו אליפות גיפוזקואה ה"דרומית" הייתה בדומיננטיות של ריאל סוסיאדד וריאל אוניון.
לזמן קצר בין השנים 1934 עד 1936, במהלך הרפובליקה הספרדית השנייה, נערך הגביע הבסקי בהשתתפות 6 קבוצות אזוריות, ביניהן בילבאו וסוסיאדד. מלחמת האזרחים עצרה את הפעילויות עד שנת 1939.
בשל אופי המשטר של המדינה הספרדית, נאסר כל שימוש של ביטוי ציבורי באחת מהשפות האתניות, כדוגמת הבסקית והקטלאנית. בשל כך, דונוסטיה fc שבה וחזרה להיקרא ריאל סוסיאדד, ואתלטיק נקראה אתלטיקו.
בגביעי המלך לשנים 1958, 1965 ו-1969 היה קיים סיכוי נדיר של גמר בסקי, אך בכל אחד משלושת הגביעים אחת מהקבוצות או שתיהן לא הצליחו להעפיל מעבר לשלב חצי הגמר.
משנות ה-70 ועד היום
לאחר מותו של פרנקו, בדרבי של שנת 1976 הקפטנים חוסה אנחל איריבר ואינצ'יו קורטבריה הניפו את האיקוריניה, דגל חבל הבסקים שהיה אסור להנפה בזמן המדינה הספרדית.
בשנת 1979 הוקמה נבחרת חבל הבסקים בכדורגל שהתבוססה על שחקנים משתי הקבוצות, על אף שהיא איננה חברה באופ"א או בפיפ"א. סמל האיקוריניה מופיע על מדיהם של כל הקבוצות מחבל הבסקים עד היום.
שנות ה-80 היו תור הזהב של שני המועדונים, שלראשונה מאז הזכייה בלה ליגה של בילבאו בשנת 1956, היה רצף זכיות של קבוצות מחבל הבסקים: סוסיאדד בשנים 1981 ו-1982, בילבאו בשנים 1983 ו-1984.
בשנת 2017 חזרה המסורת של הליגה המקומית הבסקית, בהשתתפות כל הקבוצות הבאסקיות שמשחקות בלה ליגה: אתלטיק בילבאו, ריאל סוסיאדד, אוססונה, אייבר ודפורטיבו אלאבס.
בעקבות התפרצות נגיף הקורונה, המשחק נדחה ל-3 באפריל 2021. במשחק ניצחה סוסיאדד 1-0 וזכתה בגביע
שחקנים ומאמנים
מספר שחקנים החליפו צד ועברו לשחק בקבוצה השנייה של הדרבי. ביניהם לורן חוארוס, יוסבה אצ'בריה ואיבן זוביאורה. המעברים הללו גרמו למתח מצד שני הצדדים, שלרוב מקפידים על הרוח הספורטיבית.
גם המעבר של איניגו מרטינס בשנת 2018 מסוסיאדד לבילבאו גרם לסערה תקשורתית. כ-8 מאמנים בסך הכל אימנו בשני המועדנים, ביניהם חאבייר אירורטה, חבייר קלמנטה, רפאל אירונדו, חוזה מריה אמוארטו וסלבדור ארטיגס.
שיא המבקיעים והמבשלים
מבין השחקנים שהבקיעו 10 שערים ויותר במסגרת הדרבי, ניתן למנות שלושה שחקנים של בילבאו ואחד של סוסיאדד: טלמו סארה, חוזה מריה סאטרוטגוי, דני , וגיירמו גורוסטיסה, עם 14, 14, 13 ו-10 שערים בהתאמה.
כדורגל נשים
מאז הקמת קבוצת הנשים של בילבאו ב-2002 ושל סוסיאדד ב-2006, דרבי הנשים מביא אוהדים במספרים גבוהים בהרבה מהממוצע בליגת הנשים הספרדית.
מנטליזאורוס
מנטליזאורוס (שם מדעי: Mantellisaurus) הוא סוג של דינוזאור ממשפחת האיגואנודוניים שבקבוצת האורניתופודה שחי באירופה לפני 12 מיליון שנה. מאובניו נמצאו ב-2007 בידי החוקר גרגורי ס. פאול. שמו של הדינוזאור קרוי על שם החוקר האנגלי גדעון מנטל, אשר גילה את מאובני שיני האיגואנודון. המאובנים התגלו בבריטניה, גרמניה ובלגיה.
דינוזאור זה השתייך לקבוצתו של האיגואנודון (כמה חוקרים סוברים שהיה שייך לקבוצת האנקילופולקסיה במקום) והגיע לאורך 7 מטרים ולמשקל 750 קילוגרם. הוא היה דו-רגלי בעל זרועות ארוכות שבקצוותיהם זוג בהונות מחודדות ששימשו להגנה. הדינוזאור היה אוכל צמחייה נמוכה ואולי הזדקף על רגליו כדי להגיע לצמרות של עצים נמוכים. הוא עצמו ניצוד בידי טורפים כמו הנאוונאטור, אשר נמצא בקרבת מאובניו.
Caress of Steel
Caress of Steel הוא האלבום השלישי של להקת הרוק הקנדית, ראש. האלבום יצא לאור לראשונה בשנת 1975. אלבום זה מראה את מעברה של הלהקה מן ההארד רוק ה"בלוזי" אל רוק מתקדם.
רקע
זמן קצר לאחר יציאת האלבום Fly by Night, החלה הלהקה לעבוד על אלבום חדש. באלבום זה, ראש פיתחה את רעיון היצירות הארוכות והקונספטואליות שהופיע באלבום הקודם ביצירה "By-Tor & the Snow Dog". לאחר עבודה רבה, התוצאה הפכה לשתי היצירות האפיות הראשונות של הלהקה, "The Necromancer" ו-"The Fountain of Lamenth", שתי יצירות אלו, עברו את מחסום 10 הדקות והן מוצגות כסיבה לכישלון המסחרי של האלבום.
הרעיון המקורי לעטיפת האלבום הוא שהעטיפה תהיה בצבע כסוף כתוצאה מהשם. אך טעות הדפסה מנעה זאת, והעטיפה יצאה לאור בצבע זהוב. העטיפה לא תוקנה מאז יצא האלבום.
האלבום לווה בסיבוב ההופעות בשם "Down the Tubes Tour".
האלבום גרר אחריו ביקורות שליליות שגרמו לחברת התקליטים של ראש ללחוץ על חברי הלהקה להוציא אלבום מסחרי יותר, הלהקה התעלמה מדרישות אלו.
Bastille Day
למרות פנייתה של ראש לרוק מתקדם, השפעות ההארד רוק עדיין ניכרות באלבום זה. משם השיר, ניתן להבין כי המילים שמתופף הלהקה ניל פירט, עוסקות בנפילת הבסטיליה במהפכה הצרפתית. שיר זה הופיע שוב בהופעת ה-R30 של הלהקה. שיר זה השפיע על חברי להקת הפרוג מטאל דרים ת'יאטר, ליצירת שמה הראשון של הלהקה, "Majesty".